钦定古今图书集成/明伦汇编/官常典/第614卷 > 杜纂
## 钦定古今图书集成/明伦汇编/官常典/第614卷 > 杜纂

按《魏书良吏传》：“纂字荣孙，常山九门人也。少以清苦
自立。时县令齐罗丧亡，无亲属收瘗，纂以私财殡葬，
由是郡县标其门闾。后居父丧尽礼。郡举孝廉，补豫
州司士，稍除积努将军。领众诣淮，迎降民杨葙等，修
立楚镇，招纳山蛮李天保等五百户。从征新野，除骑
都尉。又从驾寿春，敕纂缘淮慰劳。豫州刺史田益宗”
率户归国，使纂诣广陵安慰初附，赈给田廪。从征新
野。及南阳平，以功赐爵井陉男，赏帛五百匹，数日之
中，散之知友，时人称之。又诣赭阳、武阴二郡，课种公
田，随供军费。除南秦州武都太守。正始中，迁汉阳太
守，并以“清白”为名。又随都督杨椿等诣南秦军前，招
慰逆氐。还，除虎贲中郎将，领太仓令。遭母忧去职。久
之，除伏波将军，复为太仓令。寻除宁远军、阴陵戍主。
延昌中，京师俭，敕纂监京仓，赈给民廪。肃宗初，拜征
卤将军、清河内史。性俭约，尤爱贫老，至能问民疾苦，
对之泣涕。劝督农桑，亲自检视，勤者赏以物帛，惰者

府少卿，除平阳太守、后将军、大中大夫。正光末，清河
人房通等三百人颂纂德政，乞重临郡，诏许之。孝昌
中，为葛荣围逼，纂以郡降荣。荣令纂入信都慰喻。都
督李瑾欲斩刺史元孚德，纂还出，又劝荣以水灌城，
荣遂以纂为常山太守。至郡，未几，荣灭，定州刺史薛
昙尚以纂老旧，令护博陵、钜鹿二郡。纂以疾辞，少时
卒于家。纂所历任，好行小惠，蔬食敝衣，多涉诬矫，而
轻财洁己，终无受纳，为百姓所思，号为“良守。”永熙中，
赠平北将军、殷州刺史。天平四年，重赠本将军、定州
刺史。